b'\n_START_ARTICLE_\nVia Campesina\n_START_PARAGRAPH_\nVia Campesina (iz \xc5\xa1pan\xc5\xa1\xc4\x8dine la v\xc3\xada campesina) se predstavi kot\xc2\xa0\xc2\xbbmednarodno gibanje kmetov, majhnih in srednje velikih proizvajalcev, ljudi brez zemlje, pode\xc5\xbeelskih \xc5\xbeensk, avtohtonih prebivalcev, pode\xc5\xbeelske mladine in kmetijskih delavcev iz Azije, Afrike, Amerike in Evrope\xc2\xab. Je zdru\xc5\xbeenje 148 organizacij, ki promovira dru\xc5\xbeinski model kmetijstva temelje\xc4\x8d na trajnostnem na\xc4\x8dinu pridelave hrane. Je prva organizacija, ki je skovala besedno zvezo prehranska suverenost (ang. food sovereignty). Prehranska suverenost se nana\xc5\xa1a na pravico do pridelave hrane na svoji zemlji.'